אין ספק שהרזולוציה משפיעה על איכות התמונה, אבל היא משחקת תפקיד הרבה פחות חשוב ומשמעותי ממה שאתם חושבים. כמובן שבחירת הרזולוציה הנכונה והמתאימה ביותר עבורכם תלויה בצרכים ובמטרות השימוש שלכם. רוב המקרנים בשוק תומכים ברזולוציית (XGA (1024×768 המשדרת בפורמט תמונה של 4:3 ומספיקה לגמרי עבור הקרנת מצגות בעבודה ובלימודים. דגמים פשוטים ובסיסיים יותר עדיין תומכים ברזולוציית SVGA (800×600) מיושנת יותר, וקיימים גם מקרני כיס קטנים שהרזולוציה שלהם כל כך נמוכה ומביכה שאפילו המותגים שמייצרים אותם מתביישים להודות בה.